151. löggjafarþing 2020–2021.

Þingskjal 1050 — 542. mál.

Svar

félags- og barnamálaráðherra við fyrirspurn frá Rósu Björk Brynjólfsdóttur
um komu flóttafólks frá Grikklandi.

Fyrirspurnin hljóðar svo:

Liggur fyrir hvenær flóttafólkið, sem ríkisstjórn Íslands samþykkti í lok september 2020 að taka á móti frá Lesbos á Grikklandi og bjó áður í flóttamannabúðunum Moria sem eyði
lögðust í eldsvoða, sé væntanlegt til landsins?

Íslensk stjórnvöld hafa verið í samskiptum við bæði Evrópusambandið og grísk stjórnvöld vegna móttöku umsækjenda um alþjóðlega vernd á Grikklandi. Grísk stjórnvöld hafa sent inn beiðni um að tekið verði á móti 15 einstaklingum, barnafjölskyldum frá Sýrlandi, og er Út
lendingastofnun nú að vinna í því í samráði við grísk stjórnvöld að staðfesta uppruna einstak
linganna. Þegar sú staðfesting liggur fyrir verður hafist handa við að undirbúa fjölskyldurnar undir flutning til Íslands í samstarfi við Alþjóðlegu fólksflutningastofnunina, IOM.